Paġna Id-Direttiva emendata titlob lill-Kummissjoni biex tgħin lill-Istati Membri jimplimentaw ir-regoli ġodda billi toħroġ linji gwida dwar liċenzji standard rakkomandati, settijiet ta' dejta u imposti għall-użu mill-ġdid tad-dokumenti. Il-linji gwida huma element importanti tal-isforzi tal-Kummissjoni biex jgħinu lill-ekonomija tal-UE sabiex tiġġenera aktar valur mid-dejta (inkluż id-dejta xjentifika u l-"big data" minn sorsi oħrajn apparti s-settur pubbliku). Se jiffaċilitaw ukoll l-introduzzjoni ta' infrastrutturi tad-dejta miftuħa taħt il-Faċilità Nikkollegaw l-Ewropa (CEF). F'Awwissu 2013, il-Kummissjoni nediet konsultazzjoni onlajn bi smigħ pubbliku u laqgħa ta' grupp ta' esperti tal-PSI tal-Istati Membri. L-għan kien li jinġabru l-opinjonijiet tal-partijiet interessati kollha dwar l-ambitu u l-kontenut tal-linji gwida futuri tal-Kummissjoni. L-għan ta' dan l-Avviż tal-Kummissjoni huwa li jipprovdi gwida mhux vinkolanti dwar l-aħjar prattiki fit-tliet oqsma tematiċi ta' rilevanza partikolari għall-użu mill-ġdid tal-informazzjoni tas-settur pubbliku fl-Ewropa. L-Artikolu 8(1) tad-Direttiva riveduta jipprevedi li l-korpi tas-settur pubbliku jistgħu jippermettu l-użu mill-ġdid tad-dokumenti mingħajr kundizzjonijiet jew jistgħu jimponu kundizzjonijiet, fejn xieraq, permezz ta' liċenzja. Dawn il-kundizzjonijiet m'għandhomx jillimitaw mingħajr bżonn il-possibbiltajiet għall-użu mill-ġdid u m'għandhomx jintużaw biex jillimitaw il-kompetizzjoni. Il-Premessa 26 tad-Direttiva 2013/37/UE telenka żewġ kundizzjonijiet aċċettabbli bħal dawn permezz ta' spjegazzjoni: rikonoxximent tas-sors u rikonoxximent ta' kwalunkwe modifika li ssir fid-dokument. Tistipula wkoll li l-liċenzji, kull meta jintużaw, għandhom fi kwalunkwe każ ikollhom l-inqas restrizzjonijiet possibbli fuq l-użu mill-ġdid, eż. jillimitawhom għal indikazzjoni tas-sors. Id-Direttiva riveduta tħeġġeġ ukoll l-użu ta' liċenzji standard, li għandhom ikunu disponibbli f'format diġitali u jkunu pproċessati b'mod elettroniku (Artikolu 8(2)). Il-Premessa 26 tad-Direttiva li temenda tħeġġeġ l-użu tal-liċenzji miftuħa, li eventwalment għandhom isiru l-prattika komuni fl-Unjoni kollha. Għalhekk, billi tiġi enfasizzata l-ħtieġa li tiġi evitata "il-limitazzjoni bla bżonn tal-użu mill-ġdid" u bl-appoġġ tal-adozzjoni ta' "prattika komuni fl-Unjoni kollha", id-Direttiva tħeġġeġ lill-Istati Membri biex jipprovdu ftuħ u interoperabbiltà fil-politiki dwar il-liċenzji tagħhom. Wieħed għandu jżomm f'moħħu li d-Direttiva ma tapplikax għad-dokumenti li għalihom il-partijiet terzi jkollhom drittijiet ta' proprjetà intellettwali. Dan l-avviż ma jinkludix dawn id-dokumenti. Għalkemm l-awtoritajiet pubbliċi ta' spiss jippreferu jabbozzaw liċenzji b'mod sħiħ sabiex ikollhom kontroll fuq il-kliem u l-aġġornamenti, id-Direttiva ma tobbligax l-użu ta' liċenzji formali, iżda tinnota li dawn għandhom jiġu applikati "fejn xieraq". L-Istati Membri għandhom iqisu jekk fi stanzi individwali u skont id-dokument, jistax jintuża avviż minflok (fil-forma ta' test, pop-up window jew hyperlink għal websajt esterna). Fi kwalunkwe każ, referenza għall-kundizzjonijiet li taħthom huwa permess l-użu mill-ġdid għandha tidher b'mod prominenti fil-punt fejn ikun hemm l-informazzjoni jew mal-informazzjoni stess. Għall-promozzjoni proattiva tal-użu mill-ġdid tal-materjal bil-liċenzja, huwa rrakkomandat li l-liċenzjatur jagħti drittijiet dinjija (sal-limitu permess taħt il-liġi nazzjonali), perpetwi, ħielsa mid-dritt dovut għall-użu ta' proprjetà, irrevokabbli (sal-limitu permess taħt il-liġi nazzjonali) u mhux esklussivi sabiex tintuża l-informazzjoni koperta mil-liċenzja. Huwa rakkomandat li d-drittijiet mhux koperti mil-liċenzja jiġu stabbiliti b'mod espliċitu u t-tipi ta' dritt mogħtija (drittijiet tal-awtur, drittijiet tal-bażi ta' dejta u drittijiet relatati) jiġu definiti b'mod wiesa'. Fl-aħħar nett, l-aktar kliem wiesa' possibbli jista' jintuża biex jirreferi għal x'jista' jsir bid-dejta koperta mil-liċenzja (termini bħal: użu, użu mill-ġdid, kondiviżjoni jistgħu jiġu deskritti aktar minn lista indikattiva ta' eżempji). Meta l-liċenzji huma meħtieġa bil-liġi u ma jistgħux jiġu sostitwiti b'avviżi sempliċi, huwa rakkomandat li jkopru r-rekwiżiti tal-attribuzzjoni biss, minħabba li obbligi oħra jistgħu jillimitaw il-kreattività jew l-attività ekonomika tal-liċenzjatarji, u b'hekk jiġi affettwat il-potenzjal ta' użu mill-ġdid tad-dokumenti kkonċernati. L-għan tar-rekwiżiti tal-attribuzzjoni huwa li jobbligaw lill-utent li juża mill-ġdid li jirrikonoxxi s-sors tad-dokumenti b'mod speċifikat mil-liċenzjatur (korp tas-settur pubbliku). Huwa rakkomandat li (skont il-liġi applikabbli) l-obbligi jinżammu għall-minimu, u jitolbu mhux iktar minn: dikjarazzjoni li tidentifika s-sors tad-dokumenti; u ħolqa għal informazzjoni rilevanti dwar il-liċenzji (fejn prattikabbli). Meta s-settijiet ta' dejta li jistgħu jerġgħu jintużaw ikunu disponibbli flimkien ma' settijiet ta' dejta li ma jistgħux jerġgħu jintużaw (pereżempju bħala partijiet differenti tal-istess dokument jew tabella) huwa rakkomandat li jiġi indikat b'mod espliċitu liema settijiet ta' dejta mhumiex koperti mil-liċenzja. Din id-dispożizzjoni hija mfassla biex tiżgura ċertezza legali akbar għall-utenti li jużaw mill-ġdid u l-korp tas-settur pubbliku u tista' tiġi akkumpanjata minn arranġamenti għar-reazzjonijiet li bihom l-utenti jkunu jistgħu jirrappurtaw każijiet li fihom is-settijiet ta' dejta jkunu jidhru li ġew distribwiti taħt il-liċenzja bi żball jew li fihom is-settijiet ta' dejta jkunu jidhru li ġew esklużi bi żball. Dikjarazzjoni ta' ċaħda ta' responsabbiltà tkun xierqa f'dawn il-każijiet. Huwa rakkomandat li t-termini ewlenin tal-liċenzja (liċenzjatur, użu, informazzjoni, liċenzjatarju, eċċ.) jiġu definiti b'mod konċiż u kemm jista' jkun f'lingwa li tinftiehem minn kulħadd u konformi ma' dawk tad-Direttiva u l-leġiżlazzjoni nazzjonali ta' traspożizzjoni. F'konformità mal-kunsiderazzjonijiet fil-punt 2.3.1 hawn fuq u sabiex ma titnaqqasx l-interoperabbiltà, huwa rakkomandat li "l-użu" jew "l-użu mill-ġdid" jiġi definit bl-użu ta' lista indikattiva ta' drittijiet aktar milli waħda eżawrjenti. Din id-dispożizzjoni għandha tintuża (sal-limitu permess taħt il-liġi applikabbli) sabiex tinġibed l-attenzjoni għall-fatt li l-liċenzjatur jipprovdi l-informazzjoni "kif inhi" u ma jassumi l-ebda responsabbiltà għall-korrettezza jew il-kompletezza tagħha. Meta l-korp tas-settur pubbliku ma jkunx f'pożizzjoni li jiggarantixxi l-provvista sostnuta tal-informazzjoni kkonċernata u l-aċċess għaliha, dan għandu wkoll jiġi ddikjarat b'mod ċar fil-liċenzja. Il-konsegwenzi tan-nuqqas ta'-konformità mat-termini tal-liċenzja jistgħu jiġu spjegati fid-dettall, b'mod partikolari jekk jinkludu revoka awtomatika u immedjata tad-drittijiet tal-utent li juża mill-ġdid. Din id-dispożizzjoni tista' tintuża biex tindika liċenzji oħrajn li magħhom hija kompatibbli l-liċenzja, jiġifieri l-informazzjoni li ġejja minn sorsi differenti taħt liċenzji differenti kompatibbli tista' terġa' tintuża flimkien sakemm ikun hemm konformità ma' waħda mil-liċenzji. Fl-aħħar nett, huwa importanti li tinżamm u ssir referenza għal verżjoni ċara tal-liċenzja u skema tad-dati sabiex jiġu indikati l-aġġornamenti. L-aċċess għal dawn is-settijiet ta' dejta u l-użu mill-ġdid tagħhom mhux biss iħaffu l-emerġenza tal-prodotti u s-servizzi ta' informazzjoni b'valur miżjud, iżda jħeġġu wkoll id-demokrazija parteċipatorja. Barra minn hekk, l-użu aktar wiesa' tagħhom fl-amministrazzjoni nfisha jwassal għal żieda tanġibbli fl-effiċjenza fl-eżekuzzjoni tal-kompiti pubbliċi. Inspirati mill-inizjattivi internazzjonali msemmijin hawn fuq u ggwidati mill-preferenzi espressi fil-konsultazzjoni miftuħa, il-ħames kategoriji ta' settijiet ta' dejta tematiċi li ġejjin jistgħu jitqiesu bħala dawk li għandhom l-ogħla domanda mill-utenti li jużaw mill-ġdid madwar l-UE u għalhekk jistgħu jingħataw prijorità biex isiru disponibbli għall-użu- mill-ġdid: Dejta ġeospazjali Osservazzjoni tad-Dinja u Ambjent Dejta dwar it-trasport Kumpaniji Sabiex jiġu massimizzati l-benefiċċji maħsuba ta' dawn is-settijiet ta' dejta "b'domanda għolja", għandha tingħata attenzjoni partikolari biex jiġu żgurati d-disponibbiltà, il-kwalità, l-użabbiltà u l-interoperabbiltà tagħhom. Madankollu, kemm in-naħa tal-provvista kif ukoll dik tad-domanda tal-użu mill-ġdid tad-dejta huma soġġetti għal restrizzjonijiet tekniċi li għandhom rwol ewlieni fit-tnaqqis jew il-massimizzazzjoni tal-valur potenzjali tad-dejta tas-settur pubbliku għas-soċjetà u l-ekonomija. Sabiex jiġi ffaċilitat l-użu tad-dejta fis-settur pubbliku filwaqt li jiżdied b'mod sinifikanti l-valur tas-settijiet ta' dejta għall-użu mill-ġdid sussegwenti, huwa rakkomandat li s-settijiet ta' dejta: jiġu ppubblikati onlajn fil-forma oriġinali u mhux modifikata sabiex jiġi żgurat ir-rilaxx fil-ħin; jiġu ppubblikati u aġġornati fl-aktar livell għoli possibbli ta' granularità sabiex tiġi żgurata l-kompletezza; jiġu ppubblikati u miżmuma f'post stabbli, preferibbilment fl-ogħla livell organizzattiv fl-amministrazzjoni, sabiex jiġi żgurat aċċess faċli u disponibbiltà fit-tul; jiġu deskritti f'formati ta' metadejta rikka u kklassifikati skont il-vokabularji standard (DCAT, EUROVOC, ADMS, eċċ.) sabiex jiġi ffaċilitat it-tiftix u l-interoperabbiltà; ikunu aċċessibbli bħala data dumps (outputs kbar ħafna ta' dejta) kif ukoll permezz ta' interfaċċi tal-ipprogrammar tal-applikazzjonijiet (APIs) sabiex jiġi ffaċilitat l-ipproċessar awtomatiku; jiġu akkumpanjati minn dokumenti ta' spjegazzjoni dwar il-metadejta u l-vokabolarji kontrollati użati, sabiex tiġi promossal-interoperabbiltà tal-bażijiet ta' dejta; u jiġu soġġetti għar-reazzjonijiet regolari mill-utenti li jużaw mill-ġdid (konsultazzjonijiet pubbliċi, kaxxa għall-kummenti, blogs, rapportar awtomatiku, eċċ.) sabiex tinżamm il-kwalità maż-żmien u jitħeġġeġ l-involviment pubbliku. Il-prattika wriet li fil-kuntest tal-użu mill-ġdid tal-PSI, it-tliet kategoriji ewlenin tal-ispiża huma relatati ma': il-produzzjoni tad-dejta (inkluż il-ġabra u l-manutenzjoni); id-distribuzzjoni tad-dejta; u il-bejgħ u l-kummerċjalizzazzjoni jew il-provvista ta' servizzi b'valur miżjud. Meta dawn il-kategoriji jitqabblu ma' x'jista' jitqies bħala spejjeż marġinali skont id-Direttiva, huwa ċar li (a) u (c) imorru lil hinn mir-riproduzzjoni, il-provvista u t-tixrid. Minflok, il-prinċipju tal-imposti tal-ispiża marġinali huwa l-aktar adatt fil-kategorija wiesa' tad-"distribuzzjoni tad-dejta", li fil-kuntest tal-użu mill-ġdid tad-dejta tista' tiġi definita bħala spejjeż relatati direttament u meħtieġa mir-riproduzzjoni ta' kopja addizzjonali ta' dokument u d-disponibbiltà tagħha għall-utenti li jużaw mill-ġdid. Il-livell tal-imposti jista' jvarja aktar skont il-metodu ta' tixrid użat (offlajn/onlajn) jew il-format tad-dejta (diġitali/mhux diġitali). Fil-kalkolu tal-imposti, l-ispejjeż li ġejjin jistgħu jitqiesu bħala eliġibbli: L-Artikolu 6(1) tad-Direttiva ma jipprekludix politika ta' spiża żero: jippermetti li d-dokumenti jiġu magħmula disponibbli għall-użu mill-ġdid bla pagament. Fl-istess ħin jillimita kull tibdil għall-ispejjeż marġinali mġarrba għar-riproduzzjoni, il-provvista u t-tixrid tad-dokumenti. Meta d-dokumenti mhux diġitali jiġu mxerrda fiżikament, l-imposta tista' tiġi kkalkulata fuq il-bażi tal-kategoriji tal-ispejjeż kollha ta' hawn fuq. Madankollu, f'ambjent onlajn l-imposti totali jistgħu jkunu limitati għall-ispejjeż relatati direttament mal-manutenzjoni u l-funzjonament tal-infrastruttura (bażi ta' dejta elettronika), soġġett għal xi jkun meħtieġ għar-riproduzzjoni tad-dokumenti u biex jiġu provduti lill-utent li juża mill-ġdid wieħed jew aktar. Minħabba li l-ispejjeż operazzjonali medji tal-bażi ta' dejta huma baxxi u qed jonqsu, iċ-ċifra x'aktarx tkun qrib iż-żero. Għalhekk huwa rakkomandat li l-korpi tas-settur pubbliku jivvalutaw b'mod regolari l-ispejjeż potenzjali u l-benefiċċji ta' politika ta' spiża żero u politika ta' spiża marġinali, filwaqt li jżommu f'moħħhom li l-imposta nfisha tiġi bi prezz (il-ġestjoni tal-fatturi, il-pagamenti tal-monitoraġġ u tal-kontrolli, eċċ.) Bħala konklużjoni, il-metodu tal-ispiża marġinali jista' jiġi applikat sabiex jiġi żgurat l-irkupru tan-nefqa relatata mar-riproduzzjoni addizzjonali u d-distribuzzjoni fiżika tad-dokumenti mhux diġitali-, iżda meta d-dokumenti diġitali (fajls) jixxerrdu elettronikament (jitniżżlu) jista' jiġi rakkomandat metodu ta' spiża-żero. L-Artikolu 6(2) jistabbilixxi ċirkostanzi meta l-prinċipju tal-imposta tal-ispiża marġinali ma japplikax għal ċerti korpi tas-settur pubbliku jew ċerti kategoriji ta' dokumenti. F'dawn il-każijiet, id-Direttiva tippermetti l-irkupru tal-ispejjeż imġarrba ("l-irkupru tal-ispejjeż"). Id-Direttiva tistipula li l-introjtu totali mill-provvista u l-konċessjoni tal-użu mill-ġdid ma jistax jaqbeż l-ispiża tal-ġabra, il-produzzjoni, ir-riproduzzjoni u t-tixrid, flimkien ma' redditu fuq l-investiment raġonevoli. Il-prattika wriet li l-ispejjeż diretti li ġejjin jistgħu jitqiesu bħala eliġibbli: Spejjeż li huma relatati mal-ħolqien tad-dejta Spejjeż relatati b'mod wiesa' mad-"distribuzzjoni" Spejjeż speċifiċi għal-libreriji (inkluż il-libreriji tal-universitajiet), il-mużewijiet u l-arkivji Fir-rigward tal-ispejjeż ġenerali, jistgħu jkunu eliġibbli dawk li huma strettament relatati mal-kategoriji biss. Id-Direttiva tirrikjedi li l-proċess tal-kalkolu tal-imposti jkun iggwidat minn sett ta' kriterji oġġettivi, trasparenti u verifikabbli, iżda tħalli r-responsabbiltà tad-definizzjoni u l-adozzjoni ta' dawn il-kriterji kompletament f'idejn l-Istati Membri. Hemm il-possibbiltà li l-miżati jkollhom jiġu stabbiliti fuq il-bażi tad-domanda potenzjali stmata għall-użu mill-ġdid f'perjodu speċifiku (aktar milli għadd reali ta' talbiet għall-użu mill-ġdid li waslu), minħabba li l-limitu tal-imposta huwa relatat mal-introjtu totali, li ma jkunx magħruf fiż-żmien meta jsir il-kalkolu. Filwaqt li l-kalkolu tal-ispejjeż għal kull dokument individwali jew sett ta' dejta jista' jkun ta' piż, huwa essenzjali li output kwantifikabbli ta' attivitajiet tas-settur pubbliku jintuża bħala referenza sabiex jiġi żgurat li l-miżati jiġu kkalkolati fuq bażi korretta u verifikabbli. Dan ir-rekwiżit huwa ssodisfat preferibbilment fil-livell tal-bażi ta' dejta jew tal-katalogu – huwa rakkomandat li tali aggregat jintuża bħala referenza fil-kalkolu tal-imposti. Il-korpi tas-settur pubbliku huma rrakkomandati li jwettqu valutazzjonijiet regolari tal-ispiża u d-domanda u jaġġustaw l-imposti kif xieraq. Il-"perjodu xieraq ta' kontabbiltà" imsemmi fid-Direttiva, fil-biċċa l-kbira tal-każijiet jista' jitqies li huwa ta' sena. Il-kalkolu tal-introjtu totali għalhekk jista' jkun ibbażat fuq l-ispejjeż: li jaqgħu taħt waħda mill-kategoriji fil-lista ta' hawn fuq (ara l-punt 4.2.1); relatati ma' sett kwantifikabbli ta' dokumenti (eż. bażi ta' dejta); aġġustati għall-ammont ta' introjtu ġġenerat matul il-produzzjoni jew il-ġabra; ivvalutati u aġġustati fuq bażi annwali; u miżjuda b'somma ekwivalenti għal redditu fuq l-investiment raġonevoli. L-istituzzjonijiet imsemmijin hawn fuq huma eżenti mill-obbligu li japplikaw il-metodu tal-ispiża marġinali. Għal dawn l-istituzzjonijiet, l-istadji deskritti fil-punt 4.2.2 jibqgħu rilevanti, bi tliet eċċezzjonijiet importanti: dawn l-istituzzjonijiet mhumiex mitluba li jqisu l-"kriterji oġġettivi, trasparenti u verifikabbli" li għandhom jiġu stabbiliti mill-Istati Membri; u il-kalkolu tal-introjtu totali jista' jinkludi żewġ punti addizzjonali: il-preservazzjoni tad-dejta u l-ispejjeż għall-ikklerjar tad-drittijiet. Dan jirrifletti r-rwol speċjali tas-settur kulturali, li jinkludi responsabbiltà li jiġi ppreservat il-wirt kulturali. L-ispejjeż diretti u indiretti tal-manutenzjoni u l-ħażna tad-dejta u l-ispejjeż għall-identifikazzjoni tad-detenturi tad-drittijiet tal-partijiet terzi-, eskluż l-ispiża reali tal-permessi tal-liċenzjar, għandhom jitqiesu eliġibbli; fil-kalkolu ta' redditu fuq l-investiment raġonevoli, dawn l-istituzzjonijiet jistgħu jqisu l-prezzijiet imposti mis-settur privat għall-użu mill-ġdid ta' dokumenti identiċi jew simili. Filwaqt li d-Direttiva ma tispeċifikax x'jikkostitwixxi "redditu raġonevoli fuq l-investiment", il-karatteristiċi ewlenin tagħha jistgħu jiġu deskritti b'mod ġenerali b'referenza għar-raġuni għat-tluq mill-prinċipju tal-ispejjeż marġinali, li huwa li tiġi salvagwardata t-tmexxija normali tal-korpi tas-settur pubbliku li jistgħu jaffaċċaw restrizzjonijiet baġitarji addizzjonali. Ir-"redditu fuq l-investiment" għalhekk jista' jinftiehem bħala perċentwal, apparti l-ispejjeż eliġibbli, li jippermetti: l-irkupru tal-ispiża tal-kapital; u l-inklużjoni ta' rata reali ta' redditu (profitt). Fil-każ ta' atturi kummerċjali f'suq li jista' jitqabbel, ir-rata tar-redditu tkun qed tqis il-livell tar-riskju tan-negozju. Madankollu, mhuwiex xieraq li wieħed jirreferi għar-riskju tan-negozju b'rabta mal-użu mill-ġdid tal-PSI minħabba li l-produzzjoni tal-PSI hija parti mill-kompitu tal-korpi tas-setturi pubbliċi. Id-Direttiva titlob li r-rata tar-redditu tkun "raġonevoli", u li tista' tkun ftit aktar mill-ispiża attwali tal-kapital iżda ħafna inqas mir-rata medja tar-redditu għall-atturi kummerċjali, li x'aktarx ikun ħafna aktar għoli minħabba l-livell ogħla ta' riskju mġarrab. Id-Direttiva (l-Artikolu 7) tirrikjedi li l-informazzjoni li ġejja tkun stabbilita minn qabel u ppubblikata, onlajn fejn ikun possibbli u xieraq, u b'mod li tkun relatata viżwalment u funzjonalment mad-dokumenti li huma soġġetti għall-użu mill-ġdid: il-kundizzjonijiet applikabbli, il-bażi tal-kalkolu u l-ammonti tal-imposti standard (jiġifieri l-imposti li jistgħu jiġu applikati awtomatikament għad-dokumenti jew settijiet ta' dokumenti definiti minn qabel, li ma jirrikjedux valutazzjoni skont il-każ); il-fatturi li għandhom jitqiesu fil-kalkolu tal-imposti mhux standard; u ir-rekwiżiti biex jiġi ġġenerat introjtu suffiċjenti li jkopri parti sostanzjali tal-ispejjeż relatati mal-ġabra, il-produzzjoni, ir-riproduzzjoni u t-tixrid tad-dokumenti li għalihom huma permessi l-imposti li jaqbżu l-ispiża marġinali skont l-Artikolu 6(2)(b). F'konformità mar-riżultati tal-konsultazzjoni miftuħa, il-korpi tas-settur pubbliku huma wkoll imħeġġa li jippubblikaw l-ammonti tal-introjtu li jirċievu mill-imposti fuq l-użu mill-ġdid tad-dokumenti li għandhom. Din l-informazzjoni għandha tiġi kkumpilata fil-livell ta' aggregat (bażi ta' dejta jew istituzzjoni sħiħa) u għandha tiġi aġġornata kull sena. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7169. Il-EUR-Lex hu l-aċċess fuq l-internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7279. Il-EUR-Lex hu l-aċċess fuq l-Internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7215. Il-EUR-Lex hu l-aċċess fuq l-Internet għal-liġi Ewropea. Wieħed mill-għanijiet ewlenin tal-Unjoni huwa li jinbena spazju ta' libertà, sigurtà u ġustizzja mingħajr fruntieri interni, b'rispett sħiħ għad-drittijiet fundamentali. Għal dan l-għan, jeħtieġ li jittieħdu miżuri politiċi koerenti fir-rigward tal-asil, l-immigrazzjoni, il-fruntieri, il-kooperazzjoni tal-pulizija u ġudizzjarja, f'konformità mat-Trattati u l-Protokolli rilevanti tagħhom. Id-dimensjonijiet kollha ta' Ewropa li tipproteġi ċ-ċittadini tagħha u toffri drittijiet effettivi lil persuni ġewwa u barra l-Unjoni huma interkonnessi. Is-suċċess jew il-falliment f'qasam wieħed jiddependi fuq il-prestazzjoni f'oqsma oħra kif ukoll fuq is-sinerġiji ma' oqsma ta' politika relatati. Ir-risposta għal ħafna mill-isfidi fl-ispazju ta' libertà, sigurtà u ġustizzja tinsab f'relazzjonijiet ma' pajjiżi terzi, u dan jitlob titjib tar-rabta bejn il-politiki interni u esterni tal-UE. Dan għandu jkun rifless fil-kooperazzjoni bejn l-istituzzjonijiet u l-korpi tal-UE. B'kontinwazzjoni mal-programmi tal-passat, il-prijorità ġenerali issa hi li l-istrumenti legali u l-miżuri politiċi fis-seħħ jiġu trasposti b'mod konsistenti, jiġu implimentati b'mod effettiv u jiġu kkonsolidati. L-intensifikazzjoni tal-kooperazzjoni operazzjonali, filwaqt li jintuża l-potenzjal sħiħ tal-innovazzjonijiet tat-Teknoloġiji tal-Informazzjoni u tal-Komunikazzjoni, it-tisħiħ tar-rwol tal-aġenziji differenti tal-UE u l-iżgurar tal-użu strateġiku tal-fondi tal-UE ser ikunu importanti. Fl-iżvilupp ulterjuri tal-ispazju ta' libertà, sigurtà u ġustizzja fis-snin li ġejjin, ser ikun kruċjali li jiġu żgurati l-protezzjoni u l-promozzjoni tad-drittijiet fundamentali, inkluża l-protezzjoni tad-data, filwaqt li jiġu indirizzati kwistjonijiet ta' sigurtà, ukoll f'relazzjonijiet ma' pajjiżi terzi, u li jiġi adottat qafas Ġenerali b'saħħtu tal-UE għall-Protezzjoni tad-Data sal-2015. Hi u tiffaċċja l-isfidi bħall-instabbiltà f'bosta partijiet tad-dinja kif ukoll ix-xejriet demografiċi globali u Ewropej, l-Unjoni teħtieġ politika dwar il-migrazzjoni, l-asil u l-fruntieri effiċjenti u ġestita tajjeb, iggwidata mill-prinċipji tat-Trattat ta' solidarjetà u l-kondiviżjoni ġusta tar-responsabbiltà, f'konformità mal-Artikolu 80 TFUE u l-implimentazzjoni effettiva tiegħu. Hemm il-ħtieġa ta' approċċ komprensiv, li jottimizza l-benefiċċji tal-migrazzjoni legali u joffri protezzjoni lil dawk fil-bżonn filwaqt li jindirizza l-migrazzjoni irregolari b'mod determinat u jiġġestixxi l-fruntieri esterni tal-UE b'mod effiċjenti. Sabiex tibqa' destinazzjoni attraenti għal talenti u ħiliet, l-Ewropa għandha tiżviluppa strateġiji sabiex jiġu massimizzati l-opportunitajiet tal-migrazzjoni legali permezz ta' regoli koerenti u effiċjenti, u msawra permezz ta' djalogu mal-komunità tan-negozju u l-imsieħba soċjali. L-Unjoni għandha wkoll tappoġġa l-isforzi tal-Istati Membri biex isegwu politiki ta' integrazzjoni attiva li jrawmu l-koeżjoni soċjali u d-dinamiżmu ekonomiku. L-impenn tal-Unjoni għal protezzjoni internazzjonali jeħtieġ politika tal-asil Ewropea b'saħħitha bbażata fuq is-solidarjetà u r-responsabbiltà. It-traspożizzjoni sħiħa u l-implimentazzjoni effettiva tas-Sistema Ewropea Komuni tal-Asil (SEKA) huma prijorità assoluta. Dan għandu jirriżulta fi standards komuni għoljin u f'kooperazzjoni aktar b'saħħitha, li joħolqu kondizzjonijiet ekwivalenti ta' kompetizzjoni fejn dawk li jfittxu l-asil jingħataw l-istess garanziji u protezzjoni proċedurali fl-Unjoni kollha. Dan għandu jmur id f'id ma' rwol imsaħħaħ tal-Uffiċċju Ewropew ta' Appoġġ fil-qasam tal-Asil (EASO), b'mod partikolari fil-promozzjoni tal-applikazzjoni uniformi tal-acquis. Prattiki konverġenti ser isaħħu l-fiduċja reċiproka u jippermettu li ngħaddu għall-passi li jmiss fil-futur. L-indirizzar tal-kawżi bażiċi tal-flussi migratorji irregolari huwa parti essenzjali tal-politika dwar il-migrazzjoni tal-UE. Dan, flimkien mal-prevenzjoni u t-trattament tal-migrazzjoni irregolari, ser jgħin biex jiġi evitat it-telf ta' ħajjiet ta' migranti li jitilqu għal vjaġġi perikolużi. Soluzzjoni sostenibbli tista' tinstab biss billi tiġi intensifikata l-kooperazzjoni mal-pajjiżi ta' oriġini u ta' transitu, inkluż permezz ta' għajnuna biex tissaħħaħ il-kapaċità tagħhom ta' ġestjoni tal-flussi migratorji u tal-fruntieri. Il-politiki dwar il-migrazzjoni għandhom isiru parti integrali ħafna aktar b'saħħitha tal-politiki esterni u tal-iżvilupp tal-Unjoni, li japplikaw il-prinċipju "aktar għal aktar" u li jibnu fuq l-Approċċ Globali għall-Migrazzjoni u l-Mobbiltà. L-enfasi għandha tkun fuq l-elementi li ġejjin: it-tisħiħ u l-espansjoni tal-Programmi ta' Protezzjoni Reġjonali, b'mod partikolari qrib reġjuni tal-oriġini, f'kollaborazzjoni mill-qrib mal-UNHCR; iż-żieda tal-kontribut għal sforzi globali ta' risistemazzjoni, b'mod partikolari minħabba l-kriżi attwali protratta fis-Sirja; jiġu indirizzati l-faċilitazzjoni ta' dħul klandestin u t-traffikar tal-bnedmin b'mod aktar qawwi, b'enfasi fuq pajjiżi u rotot prijoritarji; l-istabbiliment ta' politika ta' ritorn komuni effettiva u l-infurzar ta' obbligi ta' riammissjoni fi ftehimiet mal-pajjiżi terzi; l-implimentazzjoni sħiħa tal-azzjonijiet identifikati mit-Task Force għall-Mediterran. L-istabbiliment taż-żona Schengen, li tippermetti persuni li jivvjaġġaw mingħajr kontrolli fil-fruntieri interni, u l-għadd dejjem jiżdied ta' nies li jivvjaġġaw lejn l-UE jeħtieġu ġestjoni effiċjenti tal-fruntieri esterni tal-UE biex tiġi żgurata protezzjoni qawwija. L-Unjoni għandha timmobilizza l-għodod kollha għad-dispożizzjoni tagħha biex tappoġġa lill-Istati Membri fil-kompitu tagħhom. Għal din il-għan: il-Ġestjoni Integrata tal-Fruntieri tal-fruntieri esterni għandha tiġi modernizzata b'mod kosteffettiv biex tiżgura ġestjoni intelliġenti tal-fruntieri b'sistema ta' dħul/ħruġ u programm ta' vjaġġaturi reġistrati u megħjuna mill-Aġenzija l-ġdida għal Sistemi tal-IT fuq Skala Kbira (eu-LISA); il-Frontex, bħala strument ta' solidarjetà Ewropea fil-qasam tal-ġestjoni tal-fruntieri, għandha ssaħħaħ l-assistenza operazzjonali tagħha, b'mod partikolari billi tappoġġa lil Stati Membri li qed jiffaċċjaw pressjoni qawwija fil-fruntieri esterni, u żżid ir-reattività tagħha lejn l-evoluzzjonijiet rapidi fil-flussi migratorji, billi tagħmel użu sħiħ mis-sistema Ewropea ta' Sorveljanza tal-Fruntieri EUROSUR il-ġdida; fil-kuntest tal-iżvilupp fuq perijodu twil tal-Frontex, għandha tiġi esplorata l-possibbiltà li titwaqqaf sistema Ewropea ta' gwardji tal-fruntiera biex jissaħħu l-kontroll u l-kapaċitajiet ta' sorveljanza fil-fruntieri esterni tagħna. Fl-istess ħin, il-politika komuni dwar il-viżi għandha tiġi modernizzata billi jiġi ffaċilitat l-ivvjaġġar leġittimu u tissaħħaħ il-kooperazzjoni konsulari lokali ta' Schengen filwaqt li jinżamm livell għoli ta' sigurtà u tiġi implimentata s-sistema l-ġdida ta' governanza ta' Schengen. Huwa essenzjali li jkun hemm garanzija ta' spazju ġenwin ta' sigurtà għaċ-ċittadini Ewropej permezz ta' kooperazzjoni operazzjonali tal-pulizija u permezz tal-prevenzjoni u l-ġlieda kontra l-kriminalità serja u organizzata, inkluż it-traffikar u l-faċilitazzjoni ta' dħul klandestin tal-bnedmin, kif ukoll il-korruzzjoni. Fl-istess ħin, hija meħtieġa politika tal-UE effikaċi kontra t-terroriżmu, fejn l-atturi rilevanti kollha jaħdmu flimkien mill-qrib, u jintegraw l-aspetti interni u esterni tal-ġlieda kontra t-terroriżmu. F'dan il-kuntest, il-Kunsill Ewropew jerġa' jafferma r-rwol tal-Koordinatur tal-UE għall-Ġlieda Kontra t-Terroriżmu. Fil-ġlieda tagħha kontra l-kriminalità u t-terroriżmu, l-Unjoni għandha tappoġġa lill-awtoritajiet nazzjonali billi timmobilizza l-istrumenti kollha ta' kooperazzjoni ġudizzjarja u tal-pulizija, bi rwol imsaħħaħ ta' koordinazzjoni għall-Europol u l-Eurojust, inkluż permezz ta': ir-rieżami u l-aġġornament tal-istrateġija tas-sigurtà interna sa nofs l-2015; it-titjib fl-iskambji ta' informazzjoni transkonfinali, inkluż dwar rekords kriminali; l-iżvilupp ulterjuri ta' approċċ komprensiv għas-sigurtà ċibernetika u ċ-ċiberkriminalità; il-prevenzjoni tar-radikalizzazzjoni u l-estremiżmu u azzjoni biex jiġi indirizzat il-fenomenu tal-ġellieda barranin, inkluż permezz tal-użu effettiv tal-istrumenti eżistenti għal twissijiet madwar l-UE kollha u l-iżvilupp ta' strumenti bħas-sistema tar-Reġistru tal-Ismijiet tal-Passiġġieri tal-UE. Il-funzjonament bla xkiel ta' spazju ta' ġustizzja tassew Ewropew li jirrispetta s-sistemi u t-tradizzjonijiet legali differenti tal-Istati Membri huwa vitali għall-UE. F'dan ir-rigward, il-fiduċja reċiproka fis-sistemi ġudizzjarji ta' xulxin għandha tissaħħaħ aktar. Politika Ewropea tajba tal-ġustizzja ser tikkontribwixxi għat-tkabbir ekonomiku billi tgħin lin-negozji u lill-konsumaturi jibbenefikaw minn ambjent kummerċjali affidabbli fi ħdan is-suq intern. Hija meħtieġa aktar azzjoni biex: tiġi promossal-konsistenza u ċ-ċarezza tal-leġislazzjoni tal-UE għaċ-ċittadini u n-negozji; jiġi ssimplifikat l-aċċess għall-ġustizzja; jiġu promossi rimedji effettivi u l-użu ta' innovazzjonijiet teknoloġiċi inkluż l-użu tal-ġustizzja elettronika; ikomplu l-isforzi biex jissaħħu d-drittijiet ta' persuni akkużati u suspettati fi proċedimenti kriminali; jiġi eżaminat it-tisħiħ tad-drittijiet tal-persuni, b'mod partikolari t-tfal, fi proċedimenti biex jiġi ffaċilitat l-infurzar ta' sentenzi fil-liġi tal-familja u f'materji ċivili u kummerċjali b'implikazzjonijiet transkonfinali; tissaħħaħ il-protezzjoni tal-vittmi; jitjieb ir-rikonoxximent reċiproku ta' deċiżjonijiet u sentenzi f'materji ċivili u kriminali; jissaħħu l-iskambji ta' informazzjoni bejn l-awtoritajiet tal-Istati Membri; jiġu miġġielda mġiba frodulenti u danni għall-baġit tal-UE, inkluż billi jsir progress fin-negozjati dwar l-Uffiċċju tal-Prosekutur Pubbliku Ewropew; jiġu ffaċilitati l-attivitajiet transkonfinali u l-kooperazzjoni operazzjonali; jissaħħaħ it-taħriġ għall-professjonisti; jiġi mobilizzat l-għarfien espert ta' aġenziji rilevanti tal-UE bħall-Eurojust u l-Aġenzija għad-Drittijiet Fundamentali (FRA). Bħala waħda mil-libertajiet fundamentali tal-Unjoni Ewropea, id-dritt taċ-ċittadini tal-UE li jiċċaqalqu liberament u jgħixu u jaħdmu fi Stati Membri oħra jeħtieġ li jiġi protett, inkluż minn użu ħażin possibbli jew talbiet frodulenti. Il-Kunsill Ewropew jistieden lill-istituzzjonijiet tal-UE u lill-Istati Membri biex jiżguraw is-segwitu leġislattiv u operazzjonali xieraq għal dawn il-linji gwida u ser jorganizza rieżami ta' nofs it-terminu fl-2017.